- Սխալ տպավորություն է և սխալ ենթադրություն: Նախ՝ Հանրապետության նախագահը մի քանի առիթներով իր տեսակետներն է ներկայացրել ընթացիկ քաղաքական գործընթացների վերաբերյալ և դեռ հրապարակային խոսքով մեր ժողովրդին իր կարծիքն ու տեսակետները փոխանցելու այլ առիթներ ևս, վստահաբար, լինելու են: Կասկած չկա, որ Հանրապետության նախագահը առավել քան ընտրարշավին մասնակցող որևէ այլ քաղաքական ուժի առաջնորդ մտազուգորդվում է անվտանգության խնդիրների հետ և պատահական չէ, որ Նախագահ Սարգսյանի հիմնական ուղերձները վերաբերում են հենց անվտանգության խնդիրներին: Բացի դա, ի նկատի ունեցեք, որ ընտրություններին քաղաքական ուժի հավակնոտ, այլ ոչ թե ձևական մասնակցությունը բարդ ու համապարփակ մի մեխանիզմ է, որտեղ այդ մեխանիզմի յուրաքանչյուր դետալ պետք է լինի իր ճիշտ տեղում և գործի առավելագույն արդյունավետությամբ: Իշխող քաղաքական ուժի ընտրարշավը ղեկավարում է մեր նախընտրական շտաբը, որի աշխատանքները ղեկավարում և համակարգում է հենց Նախագահ Սարգսյանը: